Esența protocolului INS – STS referitor la protecția datelor

- Prelucrarea datelor cu caracter personal în procesul de realizare a RPL2021 și RGA2020 se realizează cu respectarea dispozițiilor Regulamentului (UE) 2016/679, ale Legii nr. 190/2018, a altor prevederi legale naționale incidente în domeniul prelucrării datelor cu caracter personal precum și cu prevederile OUG nr. 19/2020 și OUG nr. 22/2020.

- Prelucrarea datelor cu caracter personal se face de către Părți cu respectarea confidențialității și securității datelor, Părțile obligându-se să aplice măsurile tehnice și organizatorice adecvate pentru protejarea datelor cu caracter personal împotriva distrugerii accidentale sau ilegale, pierderii, modificării, dezvăluirii sau accesului neautorizat, precum și împotriva oricărei altei forme de prelucrare ilegală, cu respectarea prevederilor art. 25 și 32 din RGPD.

- Activitatea de prelucrare a datelor se realizează doar de către persoanele autorizate, care în prealabil și-au luat angajamentul că respectă principiile de confidențialitate sau au o obligație statutară adecvată de confidențialitate.

- Părțile s-au asigurat, fiecare în parte, de legalitatea prelucrării precum și că datele nu sunt prelucrate ulterior într-un mod care este incompatibil cu scopurile pentru care au fost inițial colectate de către operatorul care prelucrează datele.

- Părțile au stabilit de comun acord ca Responsabilul cu protecția datelor al INS să răspundă la solicitări atunci când o persoană vizată își exercită drepturile acordate de RGPD și să furnizeze informațiile destinate acesteia, conform articolelor 13 și 14 din regulament. Indiferent care dintre operatorii asociați va fi contactat de către persoana vizată pentru a-și exercita drepturile în conformitate cu articolul 26 alineatul (3), solicitarea va fi redirecționată către RPD al INS.

- Părțile se asigură că, în cazul în care are loc o încălcare a securității datelor cu caracter personal (incidente/breșe de securitate), așa cum acestea sunt definite în art.4.(12) din RGPD se informează reciproc imediat ce este descoperit incidentul. Partea responsabilă notifică fără întârziere, în maxim 72 de ore de la luarea la cunoștință despre aceasta, atât Autoritatea Națională de Supraveghere a Prelucrării Datelor cu Caracter Personal precum și persoana vizată conform prevederilor considerentelor 85 – 88 și art. 33.(1), și art. 34 din RGPD.

* INS este responsabil pentru:
* informarea persoanelor vizate referitor la drepturile lor și a modului de exercitarea a acestora; pentru fiecare din recensăminte, informarea se găsește la:
* <http://www.recensamantromania.ro/informarea-persoanei-cu-privire-la-rpl-2021-referitor-la-prelucrarea-datelor-cu-caracter-personal/>
* <https://www.recensamantromania.ro/nota-de-informare-privind-prelucrarea-datelor-cu-caracter-personal-efectuata-de-catre-institutul-national-de-statistica-ins/>
* răspunde, prin intermediul responsabilului cu protecția datelor, solicitărilor persoanelor vizate cu privire la toate chestiunile legate de prelucrarea datelor lor și la exercitarea drepturilor lor în temeiul RGPD;
* în cazul în care are loc o încălcare a securității datelor cu caracter personal notificarea acestui lucru ANSPDCP precum și persoanei vizate în conformitate cu prevederile articolelor 33 și 34 din RGPD,
* S.T.S este responsabil pentru:
* asigurarea securității, hardware și software, a echipamentelor pe care sunt stocate și transferate datele colectate prin desfășurarea RPL2021și RGA2020;
* stocarea și transmiterea securizată a datelor, fără a avea acces la acestea.